
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

 Bucureşti, 21 aprilie 2004 

Nr.29/69

RAPORT

asupra proiectului de Lege pentru modificarea art.1 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X-142/16 martie 2004, Comisia pentru învăţământ, ştiinţă, tineret şi sport a primit spre dezbatere proiectul de Lege pentru modificarea art.1 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar. Proiectul de lege a fost avizat de Comisia pentru sănătate şi familie şi Comisia juridică, de disciplină şi imunităţi. De asemenea Comisia a avut în vedere avizul Consiliului Legislativ şi Punctul de vedere al Guvernului.


Potrivit Legii nr.41/2002 pentru aprobarea Ordonanţei de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, confirmarea în rezidenţiat a preparatorilor universitari se face după ocuparea postului, prin concurs. Prin proiectul de lege se urmăreşte ca preparatorii şi asistenţii universitari, care deja au susţinut un concurs conform Legii învăţământului nr.84/1995, să devină rezidenţi în specialităţile corespondente disciplinei didactice în care activează. Examenul de preparator obligă candidatul să parcurgă aceeaşi bibliografie ca şi pentru rezidenţiat, permiţând astfel un sistem de selecţie eficient. De asemenea, propunerea legislativă face mai atractivă opţiunea tinerilor medici spre cariera universitară. 


2. În raport de obiectul şi conţinutul său, proiectul de lege face parte din categoria legilor ordinare. 


3. La lucrările Comisiei au fost prezenţi un număr de 19 deputaţi, din totalul de 26 membri ai Comisiei. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: dl. Ovidiu Brânzan, Ministrul Sănătăţii şi dl. Radu Damian, secretar de stat în Ministerul Educaţiei şi Cercetării.


4. Proiectul de lege a fost adoptat de Senat în şedinţa din 11 martie 2004. Camera Deputaţilor este Cameră decizională.


În urma dezbaterii, în şedinţa din 20 aprilie 2004, Comisia, cu 14 voturi pentru, aprobă proiectul de lege cu următoarele amendamente:
I. AMENDAMENTE ADMISE
	Nr.

crt.
	Text iniţial
	Amendamentul propus şi autorul acestuia
	Motivare
	Camera decizională

	1.
	Articol unic – Articolul 1 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr.215 din 26 aprilie 2001, aprobată cu modificări şi completări prin Legea nr.41/2002, se modifică după cum urmează:
	Text nemodificat.
	
	Camera Deputaţilor

	2.
	1. La articolul 1, alineatul (3) va avea următorul cuprins:

(3) Medicii, medicii dentişti şi farmaciştii, care au ocupat prin concurs, organizat conform prevederilor Legii învăţământului nr.84/1995, republicată, cu modificările şi completările ulterioare, posturi de preparator sau asistent universitar, pot fi confirmaţi, prin ordin al ministrului sănătăţii, medici, medici dentişti şi, respectiv, farmacişti rezidenţi în una dintre specialităţile corespondente disciplinei didactice prevăzute de Nomenclatorul specialităţilor medicale, medico-dentare farmaceutice.
	Text nemodificat.
	
	Camera Deputaţilor

	3.
	2. La articolul 1, după alineatul (3) se introduc 3 alineate noi, alin. (31) – (33), cu următorul cuprins:

(31) În cazul în care disciplina didactică nu are corespondent  în Nomenclatorul specialităţilor medicale, medico-dentare şi farmaceutice aceştia vor fi confirmaţi în rezidenţiat în una dintre specialităţile stabilite prin ordin comun al ministrului sănătăţii şi al ministrului educaţiei şi cercetării.

(32) Dacă pe perioada de pregătire, prin rezidenţiat încetează calitatea de cadru didactic, se pierde şi calitatea de rezident.

(33) Preparatorii universitari, medicii, medicii dentişti şi farmaciştii confirmaţi în rezidenţiat efectuează pregătirea de specialitate în afara normei de bază didactice şi fără a fi salarizaţi ca rezidenţi.
----------

	2. La articolul 1, după alineatul (3) se introduc alineatele (31) – (34), cu următorul cuprins:

(31) În cazul în care disciplina didactică nu are corespondent  în Nomenclatorul specialităţilor medicale, medico-dentare şi farmaceutice aceştia vor fi confirmaţi în rezidenţiat în una dintre specialităţile stabilite prin ordin comun al ministrului sănătăţii şi al ministrului educaţiei şi cercetării.

(32) Dacă pe perioada de pregătire prin rezidenţiat încetează calitatea de cadru didactic, se pierde şi calitatea de rezident, cu excepţia persoanelor prevăzute la alin. (34).
(33) Preparatorii universitari, medicii, medicii dentişti şi farmaciştii confirmaţi în rezidenţiat efectuează pregătirea de specialitate în afara normei de bază didactice şi fără a fi salarizaţi ca rezidenţi.
(34) Preparatorii şi asistenţii universitari care au susţinut un examen de rezidenţiat înaintea ocupării prin concurs a postului didactic îşi pot continua rezidenţiatul în specialitatea disciplinei didactice, prin ordin al ministrului sănătăţii.

Autori, deputaţii:
Asztalos Ferenc, Kerekes Karoly
	Parcurgerea programului de rezidenţiat în concordanţă cu specialitatea disciplinei didactice.
	Camera Deputaţilor




II. AMENDAMENTE RESPINSE

	Nr.

crt.
	Text iniţial
	Amendamentul propus şi autorul acestuia
	Motivare
	Camera decizională

	1.
	----
	2. La articolul 1, după alineatul (3) se introduc 5 alineate noi, alin.(31) – (35) cu următorul cuprins:
……………………………………….
(34) Specializarea prin rezidenţiat se poate organiza şi cu taxă în afara locurilor finanţate de la bugetul Ministerul Sănătăţii sau al asigurărilor sociale de sănătate.
(34) Numărul locurilor cu taxă se stabileşte anual pe specialităţi la propunerea senatelor universităţilor de medicină şi farmacie şi se aprobă prin ordin comun al ministrului sănătăţii şi al ministrului educaţiei, cercetării şi tineretului.

Autor: Comisia pentru sănătate şi familie
	a) Având în vedere că învăţământul universitar cu taxă este reglementat, este necesar să fie reglementată şi forma de învăţământ postuniversitar medical şi farmaceutic cu taxă. Pe de altă parte acest fapt permite libera circulaţie a persoanelor şi nu îngrădeşte acest drept prevăzut în legislaţia Uniunii Europene, acordându-se posibilitatea tuturor celor care doresc să se perfecţioneze într-o formă de învăţământ postuniversitară. 
b) Numărul locurilor pentru învăţământul postuniversitar se stabileşte de Ministerul Educaţiei şi Cercetării, pentru cele finanţate de la bugetul de stat şi senatele universitare, pentru cele susţinute prin taxe sau alte surse extrabugetare (Art.71 şi 78 din Legea nr.84/1995)

